

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

Nr. 4980/27.04.2023

**Proiect - DECIZIA ETAPEI DE ÎNCADRARE**

### din 27.04.2023

###

**Planului de Amenajament silvic U.P. I Asociere 14 Persoane Juridice - Pășuni Împădurite**, aparţinând Composesoratului de Pădure și Pajişti Nagyküküllő Târnoviţa, Asociaţiei Composesorale Kápolnás, Asociaţiei Composesorat Bolygó, Asociaţiei Composesorat Bogárfalva Közbirtokosság, Asociaţiei Composesorat Bisericani, Asociaţiei Composesoratul de Pădure și Păşune Feliceni, Composesoratului de Pădure și Păşune Arvăţeni, Composesoratului de Pădure și Păşune Oţeni, Composesoratului de Pădure și Păşune Teleac, Parohiei Unitariane Mihăileni, Composesoratului Forrásköze-Vârşag, Composesoratului Hasábfa Ulcani, Asociaţiei Composesorat Közbirtokosság Zetea și Fondului Forestier Proprietate Publică aparţinând Comunei Lupeni, pe o suprafață totală de 714,6 ha, pe teritoriul administrativ al comunelor Vârșag, Lupeni, Dealu, Zetea, Brădești, Căpâlnița.

Ca urmare a notificării adresată de către **Composesoratul de Pădure și Pajişti Nagyküküllő Târnoviţa, Asociaţia Composesorală Kápolnás, Asociaţia Composesorat Bolygó, Asociaţia Composesorat Bogárfalva Közbirtokosság, Asociaţia Composesorat Bisericani, Asociaţia Composesoratul de Pădure și Păşune Feliceni, Composesoratul de Pădure și Păşune Arvăţeni, Composesoratul de Pădure și Păşune Oţeni, Composesoratul de Pădure și Păşune Teleac, Parohia Unitariană Mihăileni, Composesoratul Forrásköze-Vârşag, Composesoratul Hasábfa Ulcani, Asociaţia Composesorat Közbirtokosság Zetea și Fondul Forestier Proprietate Publică aparţinând Comunei Lupeni**, înregistrată la nr. 4980 din 10.06.2021, completată cu memoriul de prezentare din 03.04.2023 și cu nr. 3991/25.04.2023, în baza H.G. nr. 1076/2004 privind stabilirea procedurii de realizare a evaluării de mediu pentru planuri şi programe, O.U.G. nr.195/2005 privind protecţia mediului, aprobată cu modificări prin Legea nr. 265/2006 cu modificările şi completările ulterioare, Ordinului M.M.P. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar, a H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice, a H.G. nr. 1000/2012 privind reorganizarea şi funcţionarea A.N.P.M. şi a instituţiilor publice aflate în subordinea acesteia cu modificările şi completările ulterioare, a H.G. nr. 43/2020 privind organizarea şi funcţionarea Ministerului Mediului Apelor şi Pădurilor, **APM HARGHITA**, ca urmare a consultărilor desfăşurate în cadrul şedinţei Comitetului Special Constituit, din data de: **25.04.2023,** a completărilor depuse la documentaţie, în conformitate cu prevederile art. 5 alin 2, pct. a şi pct. b din H.G.1076/2004, Art. 28 (2) al OUG nr. 57/2007 cu modificările şi completările ulterioare aprobată prin Legea nr. 49/2011, **decide** **că acest plan se supune evaluării de mediu şi se supune evaluării adecvate** conform procedurii aprobată prin H.G. 1076/2004.

**Motivele care au stat la baza deciziei sunt următoarele:**

1. suprafața amenajamentului silvic parțial se suprapune cu aria de protecție specială avifaunistică ROSPA0034 Depresiunea și Munții Ciucului și cu situl de importanță comunitară ROSCI0090 Harghita Mădăraș
2. ANANP – Serviciul Teritorial Harghita și APM Harghita nu a fost invitată la conferințele de amenajare privind stabilirea cadrului în amenajamentul silvic
3. amenajamentul silvic a fost elaborat în anul 2019, dar nu a fost depusă în procedura de evaluare de mediu (SEA) conform legislației în vigoare. Din zonarea funcțională ale amenajamentul silvic lipsește încadrarea parcelelor forestiere în 1.5.r - *Arborete din păduri/ecosisteme de pădure cu valoare protectivă pentru specii de interes deosebit incluse în arii de protecție specială avifaunistică, în scopul conservării speciilor de păsări (din rețeaua ecologică Natura 2000 - SPA)* care se află în ROSPA0034 Depresiunea și Munții Ciucului
4. Punctul de vedere nr. 298/ST.HR./24.04.2023 emis de ANANP – Serviciul Teritorial Harghita privind includerea unui subcapitol de biodiversitate în amenajamentul silvic
5. amenajamentul silvic depus nu este armonizat cu obiectivele specifice de conservare stabilite pentru ROSPA0034 Depresiunea și Munții Ciucului și ROSCI0090 Harghita Mădăraș
6. amenajamentul silvic depus nu este armonizat cu prevederile Ordinului M.M.A.P. nr. 909/2016 privind aprobarea Planului de management și a Regulamentului sitului Natura 2000 ROSCI0090 Harghita Mădăraș și al Rezervației naturale 2.493 Lacul Dracului
7. prevederile H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice
8. planul este susceptibil și poate să afecteze în mod semnificativ speciile și habitatele ocrotite, poluarea sau deteriorarea habitatelor, precum și perturbări semnificative ale speciilor în cadrul ROSCI0090 Harghita Mădăraș și ROSPA0034 Depresiunea și Munții Ciucului

Planul propus poate să aibă efecte negative semnificative asupra elementelor de mediu (aerul şi atmosfera, apa, solul, roca) şi asupra habitatelor și speciilor ocrotite în cadrul ariilor naturale protejate.

În urma apariţiei anunţului public privind depunerea primei versiuni ale amenajamentului silvicU.P. I Asociere 14 Persoane Juridice - Pășuni Împădurite,solicitând parcurgerea etapei de încadrare în vederea obţinerii avizului de mediu (apărut în ziarele Informaţia Harghitei în data de 26.03.2021, 31.03.2021 și în ziarul Szekelyhon în data de 26.03.2021, 31.03.2021) nu s-au înregistrat la A.P.M. Harghita comentarii şi propuneri din partea publicului.

Titularul planului are obligaţia conform prevederilor art. 15 din OUG 164/2008 pentru modificarea şi completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum si asupra oricăror modificări ale condiţiilor care au stat la baza emiterii prezentei, înainte de realizarea modificării.

Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului.

**Procedura administrativă prealabilă :** în conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:** conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile.

DIRECTOR EXECUTIV ŞEF SERVICIU A.A.A.

ing. DOMOKOS László József ing. BOTH Enikő

ÎNTOCMIT ȘEF SERVICIU CFM

geogr. MIHÁLY István ing. SZABÓ Szilárd

Decizia de încadrare s-a emis în 2 exemplare

Ex. Nr. 1 - original s-a predat titularului planului

Ex. Nr. 2 – original s-a îndosariat în dosarul de obiectiv